ທະຫານ 2 ຄົນເສຍຊີວິດ ໃນເຫດລະເບີດ ຢູ່ປາກິສຖານ
ການໂຈມຕີດ້ວຍລະເບີດ ຕໍ່ຂະບວນລົດທະຫານປາກິສຖານ ເປັນເຫດໃຫ້ທະຫານ 2 ຄົນເສຍຊີວິດ.
ເຈົ້າໜ້າທີ່ຮັກສາຄວາມສະຫງົບຂອງປາກິສຖານກ່າວວ່າ ການໂຈມຕີດ້ວຍລະເບີດໄດ້ສັງ ຫານທະຫານປາກິສຖານ 2 ຄົນ ໃນເຂດພາກຕາເວັນຕົກສຽງເໜືອຂອງປະເທດໃກ້ໆ ຊາຍແດນອັຟການິສຖານ ລະເບີດທີ່ຄວບຄຸມຈາກໄລຍະໄກ ໄດ້ແຕກໃສ່ລົດທະຫານຄັນນຶ່ງ ທີ່ແລ່ນເປັນຂະບວນຢູ່ ໃນເຂດຊານເມືອງຂອງເມືອງ Miran Shah ຊຶ່ງເປັນຫົວເມືອງໃຫຍ່ສຸດໃນເຂດຊົນເຜົ່າ Waziristan ເໜືອ ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ເທື່ອ ແຕ່ເຂດດັ່ງກ່າວ ແມ່ນເປັນທີ່ໝັ້ນຂອງພວກຕາລີບານແລະພວກຫົວຮຸນແຮງອື່ນໆທີ່ເປັນເຄືອຂາຍຂອງກຸ່ມ ກໍ່ການຮ້າຍຂ້າມຊາດອາລກາຍດາ ສ່ວນໃນບ່ອນອື່ນໆໃນເຂດພາກຕາເວັນຕົກສຽງເໜືອຂອງປາກິສຖານນັ້ນລະເບີດທີ່ເຮັດ ເອງລູກນຶ່ງ ໄດ້ແຕກຂຶ້ນຢູ່ນອກເຮືອນຂອງຜູ້ນຳອະວຸໂສຊົນເຜົ່າໃນເຂດ Khyber ເຮັດ ໃຫ້ມີຜູ້ເສຍຊີວິດ 2 ຄົນແລະໄດ້ຮັບບາດເຈັບອີກຢ່າງນ້ອຍ 4 ຄົນ ເສັ້ນທາງສຳຄັນໄປຍັງອັຟການິສຖານແມ່ນຜ່ານເຂດ Khyber ຂອງປາກິສຖານແລະໄດ້ ຖືກໃຊ້ເປັນເສັ້ນທາງຂົນສົ່ງຍຸດທະປັດໄຈ ໄປໃຫ້ກຳລັງປະສົມພາຍໃຕ້ການນຳພາຂອງສະ ຫະລັດກ່ອນທີ່ປາກິສຖານໄດ້ສັ່ງໃຫ້ໂຈະ ເພື່ອປະທ້ວງຕໍ່ການໂຈມຕີທາງອາກາດ ຂອງອົງ ການເນໂຕ້ໃນເດືອນພະຈິກທີ່ເຮັດໃຫ້ທະຫານປາກິສຖານ 24 ຄົນເສຍຊີວິດໄປນັ້ນ ນອກນັ້ນແລ້ວໃນວັນເສົາມື້ນີ້ ເຈົ້າໜ້າທີ່ຮັກສາຄວາມສະຫງົບປາກິສຖານກ່າວວ່າ ເຮືອບິນ ເຮືອບິນເຮຣີຄອບເຕີ້ຕິດປືນກົນຂອງກອງທັບ ໄດ້ໂຈມຕີບ່ອນຫຼົບລີ້ຂອງພວກຫົວຮຸນແຮງ ຢູ່ໃນເຂດຊົນເຜົ່າ Orakzai ໂດຍໄດ້ສັງຫານພວກຫົວຮຸນແຮງ 10 ແຕ່ຈຳນວນຜູ້ເສຍຊີວິດ ເຫຼົ່ານີ້ຍັງບໍ່ທັນໄດ້ຮັບການຢືນຢັນຈາກແຫຼ່ງຂ່າວທີ່ເປັນອິດສະຫຼະເທື່ອ